ระเบียบคณะกรรมการข้าราชการฝ่ายศาลปกครองระเบียบคณะกรรมการข้าราชการฝ่ายศาลปกครองว่าด้วยเบี้ยประชุมกรรมการและอนุกรรมการและค่าตอบแทนบุคคลหรือคณะบุคคลพ.ศ.๒๕๔๔ อาศัยอำนาจตามความในมาตรา ๘๔ (๗) และ (๑๒)แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒คณะกรรมการข้าราชการฝ่ายศาลปกครองจึงออกระเบียบไว้ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการข้าราชการฝ่ายศาลปกครองว่าด้วยเบี้ยประชุมกรรมการและอนุกรรมการ และค่าตอบแทนบุคคลหรือคณะบุคคล พ.ศ. ๒๕๔๔ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้คณะกรรมการ[๒]หมายความว่า คณะกรรมการตุลาการศาลปกครอง คณะกรรมการข้าราชการฝ่ายศาลปกครองคณะกรรมการดำเนินการเลือกกรรมการตุลาการศาลปกครองผู้ทรงคุณวุฒิหรือคณะกรรมการซึ่งได้รับการแต่งตั้งจากประธานศาลปกครองสูงสุดหรือจากคณะกรรมการตุลาการศาลปกครอง หรือจากคณะกรรมการข้าราชการฝ่ายศาลปกครองหรือจากเลขาธิการสำนักงานศาลปกครองคณะอนุกรรมการหมายความว่า คณะอนุกรรมการซึ่งได้รับแต่งตั้งจากคณะกรรมการตุลาการศาลปกครองจากประธานศาลปกครองสูงสุด จากคณะกรรมการข้าราชการฝ่ายศาลปกครองหรือจากเลขาธิการสำนักงานศาลปกครองกรรมการ หมายความว่ากรรมการในคณะกรรมการอนุกรรมการหมายความว่า อนุกรรมการในคณะอนุกรรมการเลขานุการหมายความว่า เลขานุการของคณะกรรมการหรือคณะอนุกรรมการผู้ช่วยเลขานุการหมายความว่า ผู้ช่วยเลขานุการของคณะกรรมการหรือคณะอนุกรรมการบุคคล หมายความว่าบุคคลซึ่งได้รับการแต่งตั้งจากคณะกรรมการข้าราชการฝ่ายศาลปกครองคณะบุคคล หมายความว่าคณะบุคคลซึ่งได้รับการแต่งตั้งจากคณะกรรมการข้าราชการฝ่ายศาลปกครองข้อ ๔ ภายใต้บังคับข้อ ๑๐ ให้กรรมการ อนุกรรมการบุคคล คณะบุคคล เลขานุการ และผู้ช่วยเลขานุการได้รับเบี้ยประชุมหรือค่าตอบแทนตามหลักเกณฑ์และอัตราตามที่กำหนดไว้ในระเบียบนี้ข้อ ๕กรรมการในคณะกรรมการตุลาการศาลปกครองให้ได้รับเบี้ยประชุมเหมาจ่ายเป็นรายเดือน เดือนละ ๘,๐๐๐บาท เดือนใดไม่มีการประชุมหรือมีการประชุมแต่ไม่เข้าประชุมให้งดจ่ายข้อ ๖ กรรมการในคณะกรรมการข้าราชการฝ่ายศาลปกครองให้ได้รับเบี้ยประชุมเหมาจ่ายเป็นรายเดือน เดือนละ ๕,๒๐๐บาท เดือนใดไม่มีการประชุมหรือมีการประชุมแต่ไม่เข้าประชุมให้งดจ่ายข้อ ๗ กรรมการอื่นนอกจากกรรมการตามข้อ ๕ และข้อ๖ และอนุกรรมการ ให้ได้รับเบี้ยประชุมเป็นรายครั้งเฉพาะครั้งที่มาประชุมตามอัตราท้ายระเบียบนี้กรรมการตามวรรคหนึ่งในคณะหนึ่งหรืออนุกรรมการในคณะอนุกรรมการคณะหนึ่งให้ได้รับเบี้ยประชุมสำหรับการประชุมคณะกรรมการหรือคณะอนุกรรมการคณะนั้นเพียงครั้งเดียวในวันหนึ่งข้อ ๘ ประธานกรรมการและประธานอนุกรรมการให้ได้รับเบี้ยประชุมเพิ่มขึ้นอีกหนึ่งในสี่ของอัตราเบี้ยประชุมกรรมการหรืออนุกรรมการที่ผู้นั้นมีสิทธิได้รับข้อ ๙ เลขานุการให้ได้รับเบี้ยประชุมเช่นเดียวกับกรรมการหรืออนุกรรมการ แล้วแต่กรณีผู้ช่วยเลขานุการให้ได้รับเบี้ยประชุมสามในสี่ของอัตราเบี้ยประชุมกรรมการในคณะกรรมการหรืออนุกรรมการในคณะอนุกรรมการที่บุคคลนั้นเป็นผู้ช่วยเลขานุการกรรมการหรืออนุกรรมการผู้ใดเป็นเลขานุการหรือผู้ช่วยเลขานุการด้วยให้เบิกเบี้ยประชุมในตำแหน่งที่ได้รับเบี้ยประชุมมากที่สุดเพียงตำแหน่งเดียวเลขานุการให้มีสิทธิได้รับเบี้ยประชุมไม่เกินหนึ่งคนและผู้ช่วยเลขานุการให้มีสิทธิได้รับเบี้ยประชุมไม่เกินสองคนข้อ ๑๐ ประธานกรรมการ กรรมการ ประธานอนุกรรมการอนุกรรมการ เลขานุการ หรือผู้ช่วยเลขานุการในคณะกรรมการหรือในคณะอนุกรรมการซึ่งได้รับการแต่งตั้งจากเลขาธิการสำนักงานศาลปกครองที่เป็นข้าราชการฝ่ายศาลปกครองหรือเป็นลูกจ้างสำนักงานศาลปกครองไม่มีสิทธิได้รับเบี้ยประชุมตามระเบียบนี้ข้อ ๑๑ บุคคลหรือคณะบุคคลให้ได้รับค่าตอบแทนเป็นคราวๆ ตามที่คณะกรรมการข้าราชการฝ่ายศาลปกครองกำหนด ทั้งนี้โดยให้คำนึงถึงลักษณะงานและระยะเวลาที่บุคคลหรือคณะบุคคลนั้นต้องกระทำข้อ ๑๒ให้คณะกรรมการข้าราชการฝ่ายศาลปกครองเป็นผู้มีอำนาจตีความหรือวินิจฉัยปัญหาเกี่ยวกับการปฏิบัติตามระเบียบนี้ข้อ ๑๓ให้เลขาธิการสำนักงานศาลปกครองเป็นผู้รักษาการตามระเบียบนี้ประกาศณ วันที่ ๙ มีนาคม พ.ศ. ๒๕๔๔อักขราทร จุฬารัตนประธานศาลปกครองสูงสุดประธานกรรมการข้าราชการฝ่ายศาลปกครอง[เอกสารแนบท้าย]๑.[๓] อัตราเบี้ยประชุมกรรมการและอนุกรรมการ(ดูข้อมูลจากภาพกฎหมาย)ระเบียบคณะกรรมการข้าราชการฝ่ายศาลปกครองว่าด้วยเบี้ยประชุมกรรมการและอนุกรรมการ และค่าตอบแทนบุคคลหรือคณะบุคคล (ฉบับที่๒) พ.ศ. ๒๕๔๔[๔]ข้อ ๕ให้คณะกรรมการข้าราชการฝ่ายศาลปกครองเป็นผู้มีอำนาจตีความหรือวินิจฉัยปัญหาเกี่ยวกับการปฏิบัติตามระเบียบนี้สุรินทร์/แก้ไข๒๔ส.ค ๒๕๔๔หทัยภัทร/แก้ไข๒๓/๓/๒๕๕๐[๑]ราชกิจจานุเบกษา เล่ม ๑๑๘/ตอนที่ ๑๕ ก/หน้า ๑/๑๕ มีนาคม ๒๕๔๔[๒]ข้อ ๓ นิยามคำว่า คณะกรรมการแก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยเบี้ยประชุมกรรมการและอนุกรรมการ และค่าตอบแทนบุคคลหรือคณะบุคคล (ฉบับที่๒) พ.ศ. ๒๕๔๔[๓]อัตราเบี้ยประชุมกรรมการและอนุกรรมการแก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยเยี้ยประชุมกรรมการและอนุกรรมการ และค่าตอบแทนบุคคลหรือคณะบุคคล (ฉบับที่๒) พ.ศ. ๒๕๔๔[๔]ราชกิจจานุเบกษา เล่ม ๑๑๘๗/ตอนที่ ๑๐๑ ก/หน้า ๑๒/๕ พฤศจิกายน ๒๕๔๔